<b>תשובה </b>אין במנהגם זה שום דופי ואינם עוברים על ברכה שאינה צריכה כי האידנא כל מקום שיסופק אם היו באים השלוחים או לאו צריך לעשות שני ימים טובים כי זה תלוי במה שהיה מנהג אבותיהם ואפשר שהיה מקום קרוב לירושלם ולא יבואו השלוחים או מפני סכנת הדרכים או כי הגויים מונעים אותם לכן כל זה תלוי במנהג כי אם היו עושים ב' ימים טובים זה מורה כי לא היו באים השלוחים לאיזה סיבה ולכן צריך לעשות גם היום אף שיהיה מקום קרוב לירושלם ואם היו עושין יום אחד ודאי כי היו באים שם השלוחים ועליו אין להוסיף וכמו שנתבאר כל זה בחבורנו הגדול: וכתב משה